**Įvadas**

Šis dokumentas aprašo testavimo planą automatizuojant serverio užsakymo procesą iš vartotojo pusės. Šio plano tikslas yra užtikrinti, kad serverio užsakymas veiktų su įvairiais parametrų rinkiniais. Dokumentas apima testavimo plano apimtį, testavimo tikslus, testavimo strategiją, testavimo rezultatų pateikimą, testavimo aplinką ir testavimo planą.

**Apimtis**

* Testuoti API taško serverio užsakymui veikimą siunčiant užklausas su atsitiktiniais parametrais.
* Testuoti API taško serverio užsakymui veikimą siunčiant užklausas su norimais parametrais (regionas, serveris, OS šablonas).
* Testuoti API taško gebėjimus apdoroti klaidingas arba netikėtas užklausas.
* Patikrinti ar atsakymai į užklausas pateikia tinkamus duomenis bei HTTP statuso kodus.

**Testavimo tikslai**

* Įsitikinti, kad API gali apdoroti netikėtas arba netinkamas užklausas nesukeliant sistemos trikdžių.
* Patikrinti iš API gautus rezultatus.
* Registruoti užklausų ir atsakymų duomenis ir suteikti galimybę atlikti rezultatų analizę.

**Testavimo strategija**

Naudojama ,,Juodos dėžės“ testavimo metodika API testavimui, nežinant vidinio API kodo ir veikimo. Testavimas atliekamas automatiškai per terminalą paleidus programą ,,beždžionę“ tam tikru laiko intervalu. ,,Beždžionė“ bando užsakyti serverį atsitiktinai parenkant galimus parametrus arba paleidimo metu uždedant tam tikrus filtrus (pvz., norimas regionas). Programos veikimo aprašymas:

1. Per API taškus surenkami galimi duomenys užklausai formuoti:

* Regionų sąrašas.
* Planų sąrašas.
* Kiekvieno plano OS šablonų sąrašas.

1. Suformuojama užklausa:
   1. Visus parametrus parenkant atsitiktinai
   2. Parametrus atrenkant pritaikius įvestus filtrus
   3. Naudojant standartinius parametrus
2. Vykdomas kreipimasis į API tašką siunčiant sugeneruotą užklausą.
3. Gaunamas teigiamas arba neigiamas rezultatas ir informacija apie jį išsaugoma duomenų bazėje.

**Testavimo rezultatai**

Gauti testavimo rezultatai bus saugomi MySQL duomenų bazėje. Testo rezultatuose bus nurodyta kiekvieno testo būsena, vykdymo laikas, unikalus ID ir išsaugoti užklausos bei gauto atsakymo duomenys.

**Testavimo aplinka**

Testavimas atliekamas su realiu produkcijoje veikiančiu API. Programos ,,beždžionės“ rašymui naudojama C# programavimo kalba ir jos naudojamos bibliotekos bei karkasai:

* .NET 7.0
* RestSharp 110.2.0
* Newtonsoft.Json 13.0.3
* Microsoft.NET.Test.Sdk 17.5.0
* Microsoft.Extensions.Configuration.Json 7.0.0
* NUnit 3.13.3
* NUnit3TestAdapter 4.4.2

Parašyta programa yra konsolės tipo ir sukompiliuotas vykdomasis failas gali būti paleidžiamas skirtingose operacinėse sistemose, kuriose įdiegtas tinkamas .NET Runtime.

Rezultatų duomenims saugoti naudojama MySQL duomenų bazės valdymo sistema.

**Testavimo planas**

Testavimo scenarijai – užsakomas serveris:

* su standartiniais parametrais.
* su atsitiktiniais parametrais.
* su klaidingais parametrais.
* nurodant regioną.
* nurodant serverį.
* nurodant OS šabloną.
* nurodant regioną ir OS šabloną.
* nurodant regioną ir serverio planą.
* nurodant serverį ir OS šabloną.
* nurodant regioną, planą ir OS šabloną.
* nurodant regioną ir kategoriją
* nurodant tipo kategoriją

Testavimo atvejai:

|  |  |
| --- | --- |
| Įvestis | Numatomas rezultatas |
| Užklausa su klaidingais parametrais | HTTP status code 400 |
| Užklausa su standartiniais parametrais – pirmas regionas, pirmas planas, pirmas OS šablonas | HTTP status code 201, užsakytas standartinis numatytas serveris ne ilgiau kaip per 10 minučių. |
| Užklausa su atsitiktiniais galimais parametrais. | HTTP status code 201, ne ilgiau kaip per 10 minučių. užsakomas atitinkamas serveris pagal įvestus parametrus. |
| Užklausa su iš anksto nurodytu regionu. | HTTP status code 201, ne ilgiau kaip per 10 minučių užsakomas serveris, priklausantis nurodyto regiono duomenų centrui, atsitiktinai parenkamas planas ir jo OS šablonas. |
| Užklausa su iš anksto nurodytu serverio planu. | HTTP status code 201, ne ilgiau kaip per 10 minučių užsakomas tik to plano serveris. Atsitiktinai parenkant galimą regioną ir OS šabloną. |
| Užklausa su iš anksto nurodytu OS šablonu. | HTTP status code 201, ne ilgiau kaip per 10 minučių. užsakomas serveris su nurodytu OS šablonu, atsitiktinai parenkant galimą regioną ir planą. |
| Užklausa su iš anksto nurodytu regionu ir OS šablonu | HTTP status code 201, ne ilgiau kaip per 10 minučių nurodytame regione užsakomas serveris su planu, kuriam priklauso nurodytas OS šablonas. |
| Užklausa su iš anksto nurodytu regionu ir serveriu | HTTP status code 201, ne ilgiau kaip per 10 minučių užsakomas nurodyto regiono konkretaus plano serveris atsitiktinai parenkant tik OS šabloną. |
| Užklausa su iš anksto nurodytu planu ir OS šablonu | HTTP status code 201, ne ilgiau kaip per 10 minučių užsakomas nurodyto plano serveris su OS šablonu, regionas atsitiktinai parenkamas iš tų kurie turi nurodytą planą. |
| Užklausa, kai užsakomas konkretus serveris nurodant regioną, planą ir OS šabloną | HTTP status code 201, ne ilgiau kaip per 10 minučių užsakomas konkretus norimas serveris. |
| Užklausa su iš anksto nurodytu regionu ir serverio tipo kategorija | HTTP status code 201, ne ilgiau kaip per 10 minučių užsakomas serveris iš nurodyto regiono ir kategorijos, atsitiktinai parenkant planą ir OS šabloną. |
| Užklausa, kai nurodoma kategorija | HTTP status code 201, ne ilgiau kaip per 10 minučių užsakomas serveris iš regionų, kurie turi nurodytos kategorijos planus, atsitiktinai parenkant planą ir OS šabloną. |